Document ID: 32010R0566

RÅDETS FORORDNING (EU) Nr. 566/2010
af 29. juni 2010
om ændring af forordning (EF) nr. 1255/96 om midlertidig suspension af den fælles toldtarifs autonome toldsatser for visse industri- og landbrugsprodukter samt fiskevarer
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 31,
under henvisning til forslag fra Europa-Kommissionen, og
ud fra følgende betragtninger:
(1)
Det er i Unionens interesse helt at suspendere den fælles toldtarifs autonome toldsatser for en række nye produkter, der ikke er opført i bilaget til forordning (EF) nr. 1255/96 (1).
(2)
KN- og Taric-koderne 1518009910, 3907202091, 7410110010, 7410210060 og 9031908530 for fire produkter, der for tiden er opført i bilaget til forordning (EF) nr. 1255/96, bør slettes, da det ikke mere er i Unionens interesse at opretholde den fælles toldtarifs autonome toldsatser for disse produkter.
(3)
Det er nødvendigt at ændre beskrivelsen af tolv suspensioner i bilaget til forordning (EF) nr. 1255/96 for at tage hensyn til den tekniske produktudvikling og den økonomiske udvikling på markedet. Disse suspensioner bør udgå af listen i bilaget og genindsættes som nye suspensioner med nye beskrivelser. Af hensyn til klarheden bør disse suspensioner markeres med en asterisk i første kolonne i bilag I og II til nærværende forordning.
(4)
Erfaringerne viser, at det er nødvendigt at fastsætte en udløbsdato for suspensionerne i bilaget til forordning (EF) nr. 1255/96 for at sikre, at der tages hensyn til den teknologiske og økonomiske udvikling. Det bør ikke udelukke, at visse foranstaltninger bringes til ophør før tiden eller videreføres efter denne periode, hvis der er en økonomisk begrundelse herfor i overensstemmelse med principperne i Kommissionens meddelelse af 25. april 1998 om autonome toldsuspensioner og toldkontingenter (2).
(5)
Forordning (EF) nr. 1255/96 bør ændres i overensstemmelse hermed.
(6)
Da de i denne forordning fastsatte suspensioner bør have virkning fra den 1. juli 2010, bør forordningen anvendes fra samme dato og straks træde i kraft -
VEDTAGET DENNE FORORDNING:
Artikel 1
I bilaget til forordning (EF) nr. 1255/96 foretages følgende ændringer:
1)
rækkerne for de produkter, der er opført i bilag I til nærværende forordning, indsættes
2)
rækkerne for de produkter, for hvilke KN- og Taric-koderne er opført i bilag II til nærværende forordning, udgår.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 29. juni 2010.

Labels: 1
7
3
6
15